*Հավելված № 1*  *ՀՀ կրթության, գիտության, մշակույթի և սպորտի նախարարի*  *2021 թվականի* \_\_\_\_\_\_\_\_\_\_\_\_\_\_\_\_\_\_\_  *\_\_\_\_\_ -ի № \_\_\_\_\_\_\_\_\_ ­­­­­­­­­­­­-Ա/2 հրամանի*․

**ԿԱՆՈՆԱԿԱՐԳ**

**«Հայաստանի Հանրապետության Վարչապետի գավաթ» սիրողական խճուղային հեծանվավազքի մրցաշար**

1. **ՆՊԱՏԱԿԸ ԵՎ ԽՆԴԻՐՆԵՐԸ**

1. 2021 թվականին անցկացվող սիրողական խճուղային հեծանվավազքի մրցաշարի (այսուհետ` Մրցաշար) նպատակն է`

1) Հանրապետությունում հեծանվային սպորտի և առողջ ապրելակերպի մասսայականացում,

2) բնակչության շրջանում ֆիզկուլտուրայի և սպորտի քարոզչության ապահովում.

3) հեծանվային սպորտի դերի բարձրացում, «Հեծանիվը որպես շրջակա միջավայրը աղտոտվածությունից զերծ պահելու միջոց» գաղափարի քարոզում։

2. Խնդիրներն են`

1) բնակչության ոչ բավարար ներգրավվածությունը հեծանվային սպորտի պարապմունքներին և առողջ ապրելակերպի ոչ բավարար քարոզչությունը,

2) բնակչության զանգվածային մարզական միջոցառումներին հետագա մասնակցության ապահովումը:

1. **ԿԱԶՄԱԿԵՐՊՈՒՄՆ ՈՒ ԱՆՑԿԱՑՈՒՄԸ**

3. Մրցաշարի նախապատրաստման և անցկացման աշխատանքները համակարգում է Հայաստանի Հանրապետության կրթության, գիտության, մշակույթի և սպորտի նախարարությունը (այսուհետ` Նախարարություն):

4. Մրցաշարի կազմակերպումն ու անցկացումը իրականացվում է Նախարարության կողմից հաստատված հանձնաժողովի և մրցավարական հանձնաժողովի կողմից՝ համագործակցելով համապատասխան ֆեդերացիաների և հեծանվային սպորտի մանկապատանեկան օլիմպիական մարզադպրոցի հետ:

1. **ԺԱՄԿԵՏԸ ԵՎ ՎԱՅՐԸ**

5․ Մրցաշարն անցկացվում է Հայաստանի Հանրապետության Գեղարքունիքի մարզում՝ (Շորժա-Սևանա լճի թերակղզի ճանապարհահատված) 2021 թվականի սեպտեմբերի 19-ին։

6. Մեկնարկը՝ Շորժա համայնքից՝ ժամը 13:00-ից. մասնակիցները պետք է մրցավայր ներկայանան մրցումներից մեկ ժամ առաջ, անձը հաստատող փաստաթղթերով և բժշկի համապատասխան թույլտվությամբ:

1. **ՄՐՑԱՇԱՐԻ ՄԱՍՆԱԿԻՑՆԵՐԸ, ԾՐԱԳԻՐԸ,**

**ԱՆՑԿԱՑՄԱՆ ՊԱՅՄԱՆՆԵՐԸ**

7. Մրցաշարին կարող են մասնակցել ցանկություն ունեցող այն անձինք, ովքեր ունեն բժշկի համապատասխան թույլտվություն մրցաշարին մասնակցելու համար։

8. Մրցաշարին չեն կարող մասնակցել այն անձինք, ոքեր վերջին 3 տարիների ընթացքում մասնակցել են հեծանվային սպորտի ՀՀ և միջազգային առաջնություններին:

9. Մասնակիցները պետք է մրցավայր ներկայանան իրենց անձնական հեծանիվներով և սաղավարտներով, բացառվում է սպորտային-մրցակցական, էլեկտրական կամ մոտոռային հեծանիվներով մասնակցությունը:

10. Մրցաշարը կանցկացվի երկու տարիքային խմբով`

1. առաջին տարիքային խումբ՝ 18-ից 35 տարեկան կանայք, 18-ից 40 տարեկան տղամարդիկ,
2. երկրորդ տարիքային խումբ՝ 36 և բարձր տարիքի կանայք, 41 և բարձր տարիքի տղամարդիկ։

11. Մրցաշարը նախատեսված է անցկացնել մեկ փուլով՝ Շորժայից դեպի Սևանի թերակղզի (տարածքը՝ 40 կմ):

12․ Մրցաշարի անցկացման կարգն ու պայմանները որոշում է Նախարարության կողմից ստեղծված մրցավարական հանձնաժողովը:

13. Պահանջվող պայմաններին չհամապատասխանող մասնակիցների մասնակցությունը Մրցաշարին չի թույլատրվելու:

1. **ՊԱՐԳԵՎԱՏՐՈՒՄԸ**

14. Մրցաշարին երկու տարիքային խմբերում 1-ին, 2-րդ և 3-րդ տեղերը գրաված մասնակիցները (տղամարդիկ և կանայք) պարգևատրվում են Նախարարության համապատասխան կարգի հավաստագրերով, գավաթներով, մեդալներով, իսկ 1-ից 20-րդ տեղեր գրաված մասնակիցները` դրամական մրցանակներով:

15. Մրցաշարին բոլոր մասնակիցներին տրվում են մարզաշապիկներ և հավաստագրեր: Արդյունքներն ամփոփվում են մրցումների ավարտից անմիջապես հետո:

1. **ԾԱԽՍԵՐԸ**

16. Մրցաշարի անցկացման հետ կապված ծախսերը` մրցումների անցկացման համար մասնակիցներին, մրցավարներին և կամավորներին սնունդ, ճանապարհածախս, ռադիոհանգույցի վարձակալում, մարզահագուստ (մարզաշապիկ, գլխարկ), գավաթներ, մեդալներ, հավաստագրեր, շնորհակալագրեր, դրամական մրցանակներ երկու տարիքային խմբերի 1-ից 20-րդ տեղեր գրաված մասնակիցներին՝ 1-ին տեղ՝ 1.000.000 ՀՀ դրամ, 2-րդ տեղ՝ 600.000 ՀՀ դրամ, 3-րդ տեղ՝ 400.000 ՀՀ դրամ, 4-րդ տեղ՝ 150.000 ՀՀ դրամ, 5-րդ տեղ՝ 100.000 ՀՀ դրամ, 6-10-րդ տեղերը՝ 75.000 ՀՀ դրամ, 11-20-րդ տեղերը՝ 50.000 ՀՀ դրամ, հարկերը, տուրքերը և պարտադիր վճարները ներառված չեն, հուշանվերներ՝ պատվավոր հյուրերին, հաղորդավարի ծառայություն, գովազդային նյութերի պատրաստման, նկարահանման, մրցավայրի ձևավորման, տարբեր տեսակի տրանսպորտային միջոցների, գրենական պիտույքների ծախսերը կատարվում է ՀՀ պետական բյուջեից հատկացված միջոցների հաշվին

1. **ՀԱՅՏԵՐԸ**

17. Մրցաշարին մասնակցության համար ներկայացվում է հայտ՝ համաձայն հավելված 2-ի, անձնագրի կամ նույնականացման վկայականի և մրցաշարին մասնակցելու համար բժշկի թույլտվության պատճենները: Փաստաթղթերը ներկայացնել ՀՀ կրթության, գիտության, մշակույթի և սպորտի նախարարության սպորտի քաղաքականության վարչություն մինչև 2021 թվականի սեպտեմբերի 10-ը ներառյալ (էլ. հասցե՝ **s.prazyan@gmail.com**)։ Հարցերի դեպքում զանգահարել հետևյալ հեռախոսահամարով՝**(010) 59-96-33, (010) 59-96-32, (094) 80-09-77, մասնագիտական հարցերի դեպքում զանգահարել (077) 85-81-08** երկուշաբթի-ուրբաթ օրերին՝ժամը 9:00-18:00։